SUOMI

Apple Inc.
iTunesin windows-versione ohjelmistolisenssisopimus

Lukekaa tämä ohjelmistolisenssisopimus (”Lisenssi”) huolellisesti ennen Apple-ohjelmiston käyttöä. Apple-ohjelmistoa käyttämällä sitoudutte noudattamaan tämän Lisenssin ehtoja. Jos ette hyväksy Lisenssin ehtoja, älkää käyttäkö ohjelmistoa. Jos ette hyväksy Lisenssin ehtoja, voitte palauttaa Apple-ohjelmiston sen hankintapaikkaan hyvitystä varten. Mikäli Apple-ohjelmisto hankittiin sähköisesti, osoittakaa ”En hyväksy/Hylkää”. Jos Apple-ohjelmisto on hankittu osana laitteistoa, teidän on hyvityksen saadaksenne palautettava koko laitteisto/ohjelmistopaketti.

Tärkeä huomautus: Siltä osin kuin tätä ohjelmistoa voidaan käyttää aineiston jäljentämiseen, Lisenssi sallii teille ainoastaan sellaisen aineiston jäljentämisen, joka ei ole tekijänoikeuksien suojaamaa tai jonka jäljentämiseen teillä on valtuutus tai laillinen lupa. Siltä osin kuin tätä ohjelmistoa voidaan käyttää musiikkitiedostojen etäkäyttöön niiden kuuntelemiseksi tietokoneiden välillä, tekijänoikeuksilla varustetun musiikin etäkäyttö on sallittua vain lailliseen, henkilökohtaiseen tarkoitukseen tai muulla lain sallimalla tavalla. Jos aineiston kopiointi- tai käyttöoikeudesta on epäselvyyttä, on otettava yhteyttä lakimieheen.

1. Yleistä. Apple Inc. (”Apple”) myöntää tämän Lisenssin mukana tulleisiin Applen ja muiden valmistajien ohjelmiin, dokumentaatioon ja kirjasimiin, niin levyllä, muistissa tai millä tahansa muulla taltiolla taikka muodossa (yhteisnimitykseltään "Apple-ohjelmistoon") lisenssin ehtojen mukaisen käyttöoikeuden, mutta ei tekijän- eikä muitakaan oikeuksia, joita ei erikseen ole luovutettu.  Tämän lisenssin puitteissa luovutetut oikeudet kattavat myös sellaiset päivitykset, jotka korvaavat ja/tai täydentävät alkuperäistä Apple-ohjelmistotuotetta edellyttäen, että tällaiset päivitykset eivät sisällä erillistä lisenssiä.  

Apple-ohjelmiston kautta näytetyn tai käytetyn sisällön omistus- ja tekijänoikeudet kuuluvat vastaavalle omistajalle. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja.  Tämä Lisenssi ei anna minkäänlaista oikeutta käyttää kyseistä sisältöä.

2. Lisenssin käyttö ja rajoitukset.
A. Teille annetaan tämän Lisenssin ehtojen puitteissa rajoitettu, ei-yksinoikeudellinen lupa asentaa Apple-ohjelmisto ja käyttää sitä: Siltä osin kuin Apple-ohjelmistoa voidaan käyttää aineiston jäljentämiseen, tällainen käyttö on rajoitettu sellaisen aineiston jäljentämiseen, joka ei ole tekijänoikeuksien suojaamaa tai jonka jäljentämiseen teillä on valtuutus tai laillinen lupa. Apple-ohjelmistoa ei voida asettaa käyttöön verkossa, jossa sitä voisi käyttää useampi kuin yksi tietokone kerrallaan. Apple-ohjelmistosta voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä. 

Yllä esitettyjen rajoitusten lisäksi Apple-ohjelmistoon sisältyvät Applen omistamat kirjastot (”Applen DLL:t”) on lisensoitu vain yhdessä Apple-ohjelmiston kanssa käytettäviksi, paitsi mikäli olette WebKit-kehittäjä, jolloin teillä on oikeus käyttää Apple DLL:iä henkilökohtaiseen käyttöön tai yrityksen sisäiseen käyttöön yhdessä kehitys-WebKitinne kanssa käyttöä koskevien WebKit-lisenssien mukaisesti <http://webkit.org/>. 

B. Sitoudutte siihen, että ette saa kopioida (muutoin kuin tässä Lisenssissä on erikseen sallittu), purkaa, takaisinmallintaa, jakaa osiin, yrittää palauttaa lähdekoodiksi tai muokata Apple-ohjelmistoa tai mitään sen osia, purkaa niiden salausta tai luoda niiden pohjalta johdannaisteoksia ettekä antaa muille mahdollisuutta tehdä näin (muutoin kuin ainoastaan mikäli ja siinä määrin kuin sovellettava laki estää jonkin edellä mainitun rajoituksen tai siinä määrin kuin Apple-ohjelmistoon sisältyvien avoimen lähdekoodin komponenttien käyttöä koskevat lisenssiehdot sen mahdollisesti sallivat).  Tällaisten toimien yritys tulkitaan Applen ja Apple-ohjelmiston lisensoijien oikeuksien loukkaukseksi.

C. VoiceOver Kit - Automaattiset päivitykset. Kun käytät VoiceOver Kit -versiota 1.3, Apple-ohjelmisto tarkistaa ajoittain, onko Apple julkaissut päivityksiä ääntämissääntöihin, joita VoiceOver käyttää tuottaakseen puhuttuja kohteita, jotka kuuluvat, kun VoiceOver on valittuna. Jos ääntämispäivitys on saatavilla, se latautuu automaattisesti tietokoneelle, ja kun VoiceOver on valittuna, puhutuista kohteista tuotetaan uudet versiot ja ne synkronoidaan iPodiin. Puhuttujen kohteiden vanha versio ei sen jälkeen enää ole saatavilla. Nämä automaattiset päivitykset eivät muuta iPodissa tai iTunes-kirjastossa olevaa varsinaista mediasisältöä (esim. musiikki, videot, podcastit).

D. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat ovat saatavilla tai saattavat olla saatavilla Applen Open Source -sivuilla (http://www.opensource.apple.com/) (yhteisnimitykseltään ”Avoimen lähdekoodin komponentit”). Te voitte muokata tai korvata ainoastaan näitä Avoimen lähdekoodin komponentteja, edellyttäen että (i) tuloksena olevaa muokattua Apple-ohjelmistoa käytetään muokkaamattoman Apple-ohjelmiston tilalla vain yhdessä Apple-merkkisessä tietokoneessa ja että (ii) tämän Lisenssin ehtoja sekä Avoimen lähdekoodin komponenttien käyttöä rajoittavia lisenssiehtoja noudatetaan. Applella ei ole velvollisuutta tarjota ylläpitoa tai teknistä tai muuta tukea tuloksena olevalle muokatulle Apple-ohjelmistolle.

3. Lisenssin siirtäminen. Teillä ei ole oikeutta vuokrata, liisata, lainata, jaella tai jatkolisensoida Apple-ohjelmistoa. Tämän lisenssin tuottamat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponenttien osat, mahdollinen alkuperäinen taltio, dokumentaatio ja tämä Lisenssi, (b) te sitoudutte hävittämään hallussanne olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän Lisenssin sopimusehdot ja hyväksyy ne.

4. Suostumus tietojen käyttöön.
A. Mikäli olette hyväksynyt diagnostiikka- ja käyttötietojen keräämisen, hyväksytte, että Apple ja sen tytäryritykset ja edustajat saattavat kerätä, ylläpitää, käsitellä ja käyttää diagnostista, teknistä, käyttöä koskevaa ja vastaavaa tietoa, mukaan lukien rajoituksetta tietokoneeseenne, järjestelmäänne, ohjelmistoonne ja oheislaitteisiinne liittyvät tiedot, joita kerätään ajoittain, jotta teille voidaan paremmin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita ja jotta voidaan varmistaa tämän Lisenssin ehtojen noudattaminen. Apple saattaa käyttää näitä tietoja muodossa, josta teitä ei voida suoraan tunnistaa, tarjotakseen Applen tuotteita ja palveluita tai parantaakseen niitä.

B. Jos olette ottanut käyttöön Ping-yhteisöpalvelun ja käytätte iTunes-sivupalkkia, iTunes lähettää Applelle tietoja iTunes-kirjastostanne valitsemastanne sisällöstä voidakseen toimittaa teille henkilökohtaisia suosituksia. Käyttämällä Ping-palvelua annatte suostumuksenne Applelle käyttää kyseisiä tietoja. Jos ette halua, että iTunes lähettää näitä tietoja Applelle Ping-palvelun käyttöön, voitte piilottaa iTunes-sivupalkin tai lopettaa Ping-palvelun käytön.

C. Tietojanne käsitellään aina Applen tietosuojakäytännön mukaisesti. Käytäntö on luettavissa osoitteessa: www.apple.com/fi/privacy/.

5. iTunes Store ja muut palvelut.
A. Tämä ohjelmisto mahdollistaa pääsyn Applen iTunes Storeen (jos käytettävissä), joka myy ladattavaa musiikkia ja muita palveluita, App Storen ja muiden Applen ja kolmansien osapuolien sekä verkkosivujen palveluita (yhdessä ja erikseen ”Palvelut”). Kyseiset Palvelut eivät ehkä ole saatavilla kaikilla kielillä tai kaikissa maissa. Palveluiden käyttö edellyttää internet-yhteyttä ja joidenkin palveluiden käyttö voi edellyttää Apple ID:tä ja voi edellyttää erillisten palveluehtojen hyväksymistä ja voi olla erikseen maksullista.

B. Käyttämällä tätä ohjelmistoa yhdessä Apple ID:n, iTunes Store -tilin tai iCloud-tilin kanssa sitoudutte kyseistä tiliä koskeviin palveluehtoihin, kuten uusimpiin iTunes Storen palveluehtoihin, joihin voitte perehtyä osoitteessa http://www.apple.com/legal/itunes/ww/ tai iCloud-ehtoihin, jotka löytyvät osoitteesta http://www.apple.com/legal/icloud/ww/. Mikäli ette hyväksy kyseistä tiliä koskevia palveluehtoja, älkää käyttäkö Apple-ohjelmistoa yhdessä kyseisen tilin kanssa.

C. Ymmärrätte, että käyttäessänne Palveluita saatatte kohdata sisältöä, jota voidaan pitää loukkaavana, siveettömänä tai sopimattomana ja joka saattaa sisältää rumaa kieltä. Hyväksytte, että käytätte palveluita omalla riskillänne ja että Apple ei ole vastuussa sisällöstä, joka on loukkaavaa, siveetöntä tai sopimatonta. Sisällön tyypit (mukaan lukien lajit, alalajit, podcast-kategoriat, alakategoriat ja vastaavat) ja kuvaukset on tarkoitettu vain helpottamaan käyttöä, ja ymmärrätte ja hyväksytte, että Apple ei takaa niiden oikeellisuutta.

D. Tietyt Palvelut voivat näyttää, sisältää tai tuoda saataville kolmansien osapuolten sisältöä, dataa, tietoja, sovelluksia tai aineistoa (”Kolmansien Osapuolten Aineisto”) tai tarjota linkkejä tietyille kolmansien osapuolten verkkosivustoille. Käyttämällä Palveluita osoitatte hyväksyvänne, että Applen vastuulla ei ole tarkastaa tai arvioida Kolmansien Osapuolten Aineiston tai verkkosivustojen sisältöä, täsmällisyyttä, kattavuutta, ajantasaisuutta, pätevyyttä, tekijänoikeuksien kunnioittamista, laillisuutta, sopivuutta, laatua tai muita ominaisuuksia. Apple, sen edustajat, lähellä olevat yritykset tai tytäryritykset eivät anna takuita tai suosituksia tai ole vastuussa teille tai kenellekään muulle koskien kolmansien osapuolten Palveluita, Kolmansien osapuolten aineistoa tai verkkosivustoja tai mitään muuta kolmansien osapuolten aineistoa, tuotteita tai palveluita. Kolmansien osapuolten aineistoa ja linkkejä muille verkkosivustoille tarjotaan vain käytön helpottamiseksi. Lupaatte olla käyttämättä Kolmansien osapuolien materiaalia tavalla, joka loukkaisi jonkin osapuolen oikeuksia, ja hyväksytte, että Apple ei ole millään tavalla vastuussa tavastanne käyttää materiaalia.

E. Hyväksytte, että Palvelut, mukaan lukien mutta ei rajoittuen grafiikoihin, äänileikkeisiin ja toimitettuun sisältöön, sisältävät omisteista sisältöä, tietoa ja aineistoa, jonka omistavat Apple ja/tai sen lisensoijat ja jota suojaavat siihen sovellettavat immateriaalioikeutta koskevat ja muut lait mukaan lukien rajoituksetta tekijänoikeudet. Hyväksytte, että ette käytä tällaista omisteista sisältöä, tietoa tai aineistoa millään muulla tavoin kuin käyttämällä Palveluita sallitusti tai millään tavalla, joka on epäyhteensopiva tämän Lisenssin ehtojen kanssa tai loukkaa Applen tai kolmannen osapuolen immateriaalioikeuksia. Mitään palveluiden osaa ei voida jäljentää missään muodossa tai millään tavalla. Sitoudutte olemaan muokkaamatta, vuokraamatta, liisaamatta, lainaamatta, myymättä tai levittämättä Palveluita tai luomasta niistä johdannaisteoksia millään tavalla ja olemaan käyttämättä Palveluita millään ei-sallitulla tavalla mukaan lukien rajoituksetta Palveluiden käyttäminen virusten, matojen, troijalaisten tai muiden haittaohjelmien levittämiseen tai verkon luvattomaan käyttöön tai kuormittamiseen. Lisäksi sitoudutte siihen, että ette käytä Palveluita millään tavoin muiden osapuolten häiritsemiseen, vahingoittamiseen, varjostamiseen, uhkaamiseen, kunnian loukkaamiseen tai muuhun oikeuksien rikkomiseen tai loukkaamiseen, eikä Apple ole millään tavoin vastuussa tällaisesta toiminnastanne eikä mistään Palveluiden käytön seurauksena mahdollisesti vastaanottamistanne häiritsevistä, uhkaavista, kunniaa loukkaavista, loukkaavista tai laittomista viesteistä tai tiedonsiirroista.

F. Apple-ohjelmiston kautta käytettävät, katseltavat tai linkittyvät Palvelut ja Kolmansien Osapuolten Aineisto eivät myöskään ole saatavilla kaikilla kielillä tai kaikissa maissa tai kaikilla alueilla. Apple ei esitä, että kyseiset Palvelut tai Aineisto sopisivat käytettäviksi tai olisivat käytettävissä missään tietyssä paikassa. Mikäli päätätte käyttää tällaisia Palveluita ja Aineistoa, teette sen omasta aloitteestanne ja vastaatte siitä, että toimintanne on kaikkien sovellettavien lakien mukaista, mukaan lukien sovellettavat paikalliset lait, mutta niihin rajoittumatta. Applella ja sen lisensoijilla on oikeus muuttaa, keskeyttää, poistaa tai estää minkä tahansa palvelun käyttö koska tahansa ilman ennakkoilmoitusta. Apple ei missään tapauksessa ole vastuussa minkään palvelun poistamisesta tai käytön estämisestä. Apple voi myös aina rajoittaa tiettyjen palveluiden käyttöä tai rajoittaa niihin pääsyä ilman ennakkoilmoitusta tai korvausvelvollisuutta.

6. Lisenssin päättyminen. Tämä lisenssi on voimassa toistaiseksi. Mikäli lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta. Lisenssin päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä. Tämän Lisenssin kohdat 4, 5, 6, 7, 8, 11 ja 12 pysyvät voimassa myös Lisenssin päättyessä mistä tahansa syystä.

7. Vastuunvapautus.
A.     Mikäli olette kuluttaja-asiakas (eli käytätte Apple-ohjelmistoa muuhun kuin yritystoimintaan tai ammatilliseen tarkoitukseen), teillä saattaa olla asuinmaassanne laillisia oikeuksia, jotka kieltävät seuraavien rajoitusten soveltamisen teihin, ja mikäli rajoitukset on kielletty, niitä ei sovelleta teihin. Jos haluatte lisätietoja oikeuksistanne, ottakaa yhteyttä paikalliseen kuluttajaneuvontaan.

B.     YMMÄRRÄTTE JA HYVÄKSYTTE, ETTÄ SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTON JA PALVELUIDEN KÄYTTÖ, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT TEIDÄN OMALLA VASTUULLANNE.

C.     SOVELLETTAVAN LAIN SALLIMISSA RAJOISSA APPLE-OHJELMISTO JA PALVELUT TARJOTAAN "SELLAISENA KUIN NE OVAT" JA "SELLAISENA KUIN NE OVAT SAATAVILLA" KAIKKINE VIKOINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHTIEN 7 JA 8 TARKOITUKSIA VARTEN KUTSUTAAN YHTEISNIMITYKSELLÄ "APPLE") VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUN SUHTEEN MUKAAN LUKIEN, MUTTA EI NIIHIN RAJOITTUEN, KAUPPAKELPOISUUS, TYYDYTTÄVÄ LAATU, SOVELTUVUUS TIETTYYN TARKOITUKSEEN, VIRHEETTÖMYYS, HÄIRITSEMÄTTÖMYYS JA KOLMANNEN OSAPUOLEN OIKEUKSIEN KUNNIOITTAMINEN.

D.     APPLE EI TAKAA, ETTÄ VOITTE NAUTTIA APPLE-OHJELMISTOSTA TAI PALVELUISTA ILMAN HÄIRIÖITÄ TAI ETTÄ APPLE-OHJELMISTON SISÄLTÄMÄT TOIMINNOT TAI SEN SUORITTAMAT PALVELUT TÄYTTÄVÄT KAIKKI VAATIMUKSET, ETTÄ APPLE-OHJELMISTON JA PALVELUIDEN TOIMINTA ON KESKEYTYMÄTÖNTÄ JA VIRHEETÖNTÄ, ETTÄ MITKÄÄN PALVELUT SÄILYVÄT SAATAVILLA, ETTÄ APPLE-OHJELMISTON TAI PALVELUIDEN VIRHEET TULLAAN KORJAAMAAN TAI ETTÄ APPLE-OHJELMISTO ON YHTEENSOPIVA MINKÄÄN KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KANSSA. TÄMÄN OHJELMISTON ASENNUS SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KÄYTETTÄVYYTEEN.

E.     APPLE-OHJELMISTOA JA PALVELUITA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT.

F.     MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TAI PALVELUT TODETAAN VIALLISEKSI, LISENSSINSAAJA ON VASTUUSSA KAIKISTA HUOLTO- JA KORJAUSKULUISTA. KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA.

8. Vastuun rajoitus. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, TIEDON TURMELTUMINEN TAI HÄVIÄMINEN, TIEDON LÄHETTÄMISEN TAI VASTAANOTTAMISEN EPÄONNISTUMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN TAI MINKÄÄN APPLE-OHJELMISTOON LIITTYVIEN KOLMANSIEN OSAPUOLTEN OHJELMIEN TAI SOVELLUSTEN KÄYTÖSTÄ TAI KYVYTTÖMYYDESTÄ KÄYTTÄÄ NIITÄ. KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Vientisäätely. Lisenssinhaltija sitoutuu siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals-luettelossa olevalle tai U.S. Department of Commercen Denied Person’s List- tai Entity List -luetteloissa mainituille. Apple-ohjelmistoa käyttämällä annatte takuun siitä, ettette ole missään tällaisessä maassa tai luettelossa. Takaatte myös, että ette käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten tai ydin-, kemiallisten tai biologisten aseiden kehitys, suunnittelu, valmistus tai tuotanto.

10. Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan "Commercial Items", kuten termi on määritelty säädöksessä 48 C.F.R. §2.101, koostuen osista "Commercial Computer Software" ja "Commercial Computer Software Documentation", kuten termit on määritelty säädöksessä 48 C.F.R. §12.212 tai 48 C.F.R. §227.7202. Mikäli lisenssin hankkija tai käyttäjä on Yhdysvaltain viranomainen sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4 niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

11. Sovellettava laki ja sopimuksen osien riippumattomuus. Tähän Lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaa koskevia säädöksiä. Tämä lisenssi ei kuulu United Nations Convention on Contracts for the International Sale of Goods -määräysten alaisuuteen. Jos olette Isossa-Britanniassa tai Pohjois-Irlannissa asuva kuluttaja, tähän Lisenssiin sovelletaan asuinpaikkanne oikeustoimialueen lakeja. Huolimatta siitä, että toimivaltainen tuomioistuin katsoisi jonkun osan sopimuksesta tehottomaksi/pätemättömäksi, säilyy lisenssi muilta osin voimassa.

12. Koko sopimus; kieli. Tämä lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samoja ohjelmistoja koskevat sopimukset lukuun ottamatta mahdollisia lisäsopimusehto ja, jotka asiakkaan on hyväksyttävä, ennen kuin hän voi käyttää Applen verkkomusiikkikauppaa, ja jotka koskevat kyseisen kaupan ja kaupan kautta ostettavien palveluiden käyttöä. Lisenssiä ei saa muuttaa tai tehdä siihen mitään lisäyksiä ilman Applen kirjallista hyväksymistä. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi sikäli kuin oikeustoimialueenne paikallinen lainsäädäntö ei sitä estä.

13. Kolmansia osapuolia koskevat huomautukset.
A. Osa Apple-ohjelmistosta käyttää tai sisältää kolmansien osapuolten ohjelmistoja ja muuta tekijänoikeudella suojattua materiaalia. Tällaisen aineiston lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa, ja tällaisen aineiston käyttöä määräävät sen omistajan vastaavat ehdot.

B. MPEG-4:n käyttö. Tämä tuote on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja lisenssimaksuja, jos koodaus koskee (i) dataa, joka tallennetaan tai kopioidaan fyysiselle tallennusmedialle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa http://www.mpegla.com.

Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä suorasti tai epäsuorasti mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Katso http://www.mpegla.com.

C. H.264/AVC-huomautus. Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: TÄMÄN TUOTTEEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI ("AVC-VIDEO") JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

14. Kolmansien osapuolien ohjelmisto- ja palveluehdot.
A. Gracenoten käyttöoikeussopimus
Tämä ohjelmisto tai laite sisältää Gracenote, Inc. yhtiön, toimipaikka Emeryville, Kalifornia, USA ("Gracenote"), valmistamia ohjelmistoja. Gracenoten valmistama ohjelmisto ("Gracenote-ohjelmisto") mahdollistaa sovelluksessa levyjen tunnistamisen Internet-yhteyden välityksellä sekä musiikkiin liittyvien tietojen hakemisen. Tällaisia tietoja ovat muun muassa nimi, esittäjä, kappaleen numero ja nimi ("Gracenote-tiedot") ja ne haetaan palvelimista ("Gracenote-palvelimet"). Lisäksi ohjelmisto suorittaa muita toimintoja. Gracenote-tietoja voidaan käyttää vain tämän laitteen loppukäyttäjille tarkoitettujen toimintojen sallimilla tavoilla.

Hyväksymällä tämän sopimuksen käyttäjä sitoutuu käyttämään Gracenote-tietoja, Gracenote-ohjelmistoa ja Gracenote-palvelimia ainoastaan henkilökohtaisessa, ei-kaupallisessa tarkoituksessa. Lisäksi käyttäjä sitoutuu olemaan luovuttamatta, kopioimatta tai siirtämättä Gracenote-ohjelmistoa tai mitään Gracenote-tietoja kolmansille osapuolille. KÄYTTÄJÄ SITOUTUU OLEMAAN KÄYTTÄMÄTTÄ TAI HYÖDYNTÄMÄTTÄ GRACENOTE-TIETOJA, GRACENOTE-OHJELMISTOA TAI GRACENOTE-PALVELIMIA MUILLA KUIN TÄSSÄ KÄYTTÖOIKEUSSOPIMUKSESSA MÄÄRITETYILLÄ TAVOILLA.

Hyväksymällä tämän käyttöoikeussopimuksen, joka ei anna käyttäjälle yksinoikeutta, käyttäjä hyväksyy, että Gracenote-tietojen, Gracenote-ohjelmiston tai Gracenote-palvelimien käyttäminen muilla kuin tässä käyttöoikeussopimuksessa sovituilla tavoilla lopettaa käyttöoikeuden välittömästi. Mikäli käyttäjän käyttöoikeus päättyy, käyttäjä sitoutuu lopettamaan kaiken Gracenote-tietojen, Gracenote-ohjelmiston ja Gracenote-palvelimien käytön. Gracenote pidättää itsellään kaikki Gracenote-tietojen, Gracenote-ohjelmiston sekä Gracenote-palvelimien oikeudet, mukaan lukien omistusoikeuden. Gracenote ei ole missään olosuhteissa korvausvelvollinen käyttäjälle mihinkään annettuihin tietoihin liittyen. Käyttäjä hyväksyy, että Gracenote Inc. voi omalla nimellään vedota tässä
käyttöoikeussopimuksessa mainittuihin oikeuksiinsa.

Gracenote MusicID -palvelu käyttää kappalekyselyissä yksilöityjä tunnisteita, joita käytetään tilastointitarkoituksiin. Satunnaisesti luotavien, numeerisessa muodossa olevien tunnisteiden tarkoitus on mahdollistaa Gracenote MusicID -palvelun kyselyjen laskenta. Tunnisteet eivät sisällä tietoja käyttäjästä. Lisätietoja Gracenote MusicID -palvelusta on saatavana Gracenoten yksityisyyskäytäntösivustossa.

Gracenote-ohjelmiston ja kaikkien Gracenote-tietojen käyttöoikeus myönnetään käyttäjälle "SELLAISENAAN". Gracenote ei myönnä minkäänlaisia Gracenote-palvelimien Gracenote-tietojen paikkaansa pitävyyttä koskevia suoria tai epäsuoria takuita. Gracenote pidättää itsellään oikeuden poistaa tietoja Gracenote-palvelimista tai muuttaa tietojen luokitusta Gracenoten oikeaksi toteamalla tavalla. Gracenote ei myönnä mitään Gracenote-ohjelmiston tai Gracenote-palvelimien virheettömään tai keskeytyksettömään toimintaan liittyviä takuita. Gracenote ei ole velvollinen toimittamaan mitään uusia tietotyyppejä tai luokkia, joita Gracenote julkaisee tulevaisuudessa. Gracenote voi keskeyttää palveluidensa toimittamisen milloin tahansa. GRACENOTE EI MYÖNNÄ MINKÄÄNLAISIA SUORIA TAI EPÄSUORIA TAKUITA, MUKAAN LUKIEN EPÄSUORAT TAKUUT MYYNTIKELPOISUUDESTA TAI SOVELTUVUUDESTA TIETTYYN TARKOITUKSEEN JA OIKEUKSIEN LOUKKAAMATTOMUUSESTA. GRACENOTE EI VASTAA GRACENOTE-OHJELMISTON TAI GRACENOTE-PALVELIMIEN KÄYTÖSTÄ AIHEUTUVISTA SEURAUKSISTA. GRACENOTE EI OLE MISSÄÄN OLOSUHTEISSA KORVAUSVELVOLLINEN MISTÄÄN ERITYISISTÄ VÄLILLISISTÄ TAI TUOTTAMUKSELLISISTA VAHINGOISTA TAI MENETETYSTÄ TULOSTA TAI VOITOISTA.

B. Kerbango Tuning Service -palvelun palveluehdot.
Palveluehdot. 3Com Corporationin ("3Com") Kerbango Tuning Service -palvelun ("Kerbango Tuning Service") käyttäjä sitoutuu noudattamaan seuraavia ehtoja ("Palveluehdot"):

3Com-linkit. Kerbango Tuning Service -palvelun hakutuloksina löydettyjä tai palvelusta linkitettyjä sivuja pitävät yllä yksityiset ihmiset ja/tai yritykset, joita 3Com ei valvo. 3Com ei vastaa hakutuloksina löydettyjen tai muulla tavalla Kerbango Tuning Service -palvelun kautta linkitettyjen sivujen sisällöstä.

Vain omaan käyttöön. Kerbango Tuning Service on tarkoitettu vain omaan, ei -kaupalliseen käyttöön. Tämä sopimus kieltää lisenssinsaajaa käyttämästä Kerbango Tuning Service -palvelua tuotteen tai palvelun myyntiin tai oman web-sivun kävijämäärän kasvattamiseen myyntitarkoituksessa, kuten mainostukseen. Kerbango-haun tuloksia ei saa muokata ja esittää ominaan, 3Comin Kerbango-kotisivua tai sen hakutulossivuja ei saa toistaa omalla web-sivulla, eikä Kerbangon järjestelmään saa lähettää automatisoituja kyselyjä ilman 3Comin erityistä lupaa.

Kerbango Tuning Service -palvelun kaupallisesta käytöstä on tehtävä sopimus 3Comin kanssa. Lisätietoja saa osoitteesta sales@kerbango.com.

Palveluehtojen ja Kerbango Tuning Service -palvelun muutokset. 3Com voi muuttaa tai lopettaa palveluitaan ajoittain mistä tahansa syystä ja ilman erillistä ilmoitusta, mukaan lukien palvelun lopettaminen ilmoituksen jälkeen tai ilman erillistä ilmoitusta, eikä se ole tästä vastuussa lisenssinsaajalle, muille käyttäjille tai kolmansille osapuolille. 3Com pidättää oikeuden ajoittaiseen palveluehtojen muuttamiseen ilman erillistä ilmoitusta.

Vastuunvapautus. 3Com ei vastaa Kerbango Tuning Service -palvelun hakutuloksissa olevan tiedon tai aineiston virheettömyydestä, sisällöstä, täydellisyydestä, laillisuudesta, luotettavuudesta, toimivuudesta tai saatavuudesta. 3Com vapauttaa itsensä kaikesta vastuusta, mikäli tieto tai aineisto häviää, ei tallennu, toimitetaan väärään paikkaan tai väärään aikaan. 3Com vapauttaa itsensä kaikesta vastuusta, mikäli Kerbango Tuning Service -palvelun kautta internetissä tapahtuvasta latauksesta tai tiedon tai aineiston hausta aiheutuu jotakin haittaa.

KERBANGO TUNING SERVICE -PALVELU TOIMITETAAN "SELLAISENA KUIN SE ON" ILMAN MINKÄÄNLAISIA TAKUITA. 3COM VAPAUTTAA ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE -TAI MUUSTA VASTUUSTA MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN JA OMISTUSOIKEUKSIEN KUNNIOITTAMINEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE-PALVELUN TURVALLISUUDEN, LUOTETTAVUUDEN, NOPEUDEN JA TOIMINNAN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TIETOJEN TAI OHJEIDEN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TAI SIINÄ MAINOSTETTUJEN TAI KERBANGO TUNING SERVICE -PALVELUSSA OLEVAN LINKIN KAUTTA SAATAVIEN PALVELUIDEN TAI TUOTTEIDEN SUHTEEN. 3COM EI MYÖSKÄÄN OLE VASTUUSSA KERBANGO TUNING SERVICE -PALVELUSSA OLEVAN LINKIN KAUTTA SAADUISTA TIEDOISTA TAI OHJEISTA.

LISENSSINSAAJA LATAA TAI MUUTOIN HANKKII AINEISTOA TAI TIETOA KERBANGO TUNING SERVICE -PALVELUN KAUTTA OMAN HARKINTANSA MUKAAN JA OMALLA VASTUULLAAN. LISENSSINSAAJA ON YKSIN VASTUUSSA MAHDOLLISISTA TIETOKONEJÄRJESTELMÄN VAURIOISTA TAI TIEDON HÄVIÄMISISTÄ, JOTKA JOHTUVAT EDELLÄ MAINITUN AINEISTON TAI TIEDON LATAAMISESTA.

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA. MYÖS JOTKUT MUUT OIKEUDET VOIVAT VAIHDELLA MAAKOHTAISESTI.

Vastuun rajoitus. 3COM EI OLE MISSÄÄN TAPAUKSESSA VELVOLLINEN VASTAAMAAN KÄYTTÄJÄN TÄTÄ LISENSSISOPIMUSTA TAI SEN KOHDETTA KOSKEVIIN VAATEISIIN, JOTKA LIITTYVÄT KERBANGO TUNING SERVICE -PALVELUN KÄYTTÖÖN, PALVELUN LUOTETTAVUUTEEN TAI LISENSSINSAAJAN KYVYTTÖMYYTEEN KÄYTTÄÄ PALVELUA. TÄMÄ VASTUUN RAJOITUS KOSKEE SUORIA, VÄLILLISIÄ, SATUNNAISIA, EPÄSUORIA, ERITYISIÄ, RANGAISTUSLUONTEISIA TAI MUITA VAHINKOJA, VAIKKA VAADE PERUSTUISI TAKUUSEEN, SOPIMUKSEEN, VAHINGONKORVAUSVASTUUSEEN (MUKAAN LUKIEN TUOTTAMUKSELLISET TEOT) TAI MUUHUN (VAIKKA 3COMIA OLISI VAROITETTU KYSEISEN VAHINGON MAHDOLLISUUDESTA). TÄMÄ VASTUUN RAJOITUS ON VOIMASSA, KUN VAHINGOT JOHTUVAT KERBANGO TUNING SERVICE-PALVELUN KÄYTÖSTÄ TAI KÄYTTÖKYVYTTÖMYYDESTÄ TAI SEN LUOTETTAVUUDESTA, TAI KERBANGO TUNING SERVICE -PALVELUN KESKEYTYMISESTÄ, LAKKAUTTAMISESTA TAI LOPETTAMISESTA (MUKAAN LUKIEN KOLMANSIEN OSAPUOLTEN AIHEUTTAMAT VAHINGOT). 3COM EI MYÖSKÄÄN VASTAA NIISTÄ VAHINGOISTA, JOTKA OVAT AIHEUTUNEET KERBANGO TUNING SERVICE -PALVELUN KAUTTA SAADUISTA TAI MAINOSTETUISTA PALVELUISTA TAI TUOTTEISTA TAI KERBANGO TUNING SERVICE -PALVELUSSA OLEVIEN LINKKIEN KAUTTA SAADUISTA PALVELUISTA TAI TUOTTEISTA, TAI KERBANGO TUNING SERVICE -PALVELUN KAUTTA SAADUISTA TAI SIELLÄ MAINOSTETUISTA TAI PALVELUN LINKKIEN KAUTTA SAADUISTA TIEDOISTA TAI OHJEISTA. TÄMÄ VASTUUN RAJOITUS KOSKEE RAJOITUKSETTA MYÖS KORVAAVIEN PALVELUIDEN TAI TUOTTEIDEN HANKINTAAN LIITTYVIÄ KULUJA, TALOUDELLISIA MENETYKSIÄ TAI HÄVINNYTTÄ TIETOA. RAJOITUS KOSKEE MYÖS KERBANGO TUNING SERVICE -PALVELUN TOIMINTAA TAI TOIMIMATTOMUUTTA TAI MITÄ TAHANSA TIETOA TAI KAUPPATAVARAA, JOKA NÄKYY KERBANGO TUNING SERVICE -PALVELUSSA TAI LIITTYY TAI ON LINKITETTY SIIHEN. NÄMÄ RAJOITUKSET OVAT VOIMASSA SIITÄ HUOLIMATTA, ETTÄ JOTKUT KORJAAVAT TOIMET EPÄONNISTUVAT JA SIINÄ LAAJUUDESSA KUIN SE SOVELLETTAVAN LAIN MUKAAN ON MAHDOLLISTA.

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA SUORIEN TAI VÄLILLISTEN VAHINKOJEN YHTEYDESSÄ, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA.

Rajoittamatta aiemmin mainittua, 3Com ei ole missään tapauksessa vastuussa niistä palvelun viiveistä tai häiriöistä, jotka johtuvat suoraan tai epäsuorasti ylivoimaisesta esteestä, force majeure -syistä tai syistä, joihin 3Com ei voi kohtuudella vaikuttaa. Näitä ovat mm. internet-häiriöt, tietokoneen laitteiston viat, tietoliikennelaitteiden häiriöt, muiden laitteiden häiriöt, sähkökatkokset, lakot, työriidat, mellakat, kapinat, kansalaislevottomuudet, työvoima- tai tarvikepula, tulipalot, tulvat, myrskyt, räjähdykset, ylivoimaiset esteet, sota, valtion toimet, kansallisten tai muiden maiden tuomioistuinten määräykset, kolmansien osapuolien toimitushäiriöt, tai lämmön, valon tai ilmastoinnin puute tai lämpötilan vaihtelu.

Muut ehdot. Nämä palveluehdot on laadittu Kalifornian osavaltion lakien mukaan. Ehdoissa ei ole huomioitu mahdollisia ristiriitoja toisten osavaltioiden tai maiden lakien kanssa. Huolimatta siitä, että toimivaltainen tuomioistuin jostain syystä katsoisi jonkun osan palveluehdoista pätemättömäksi, säilyvät muut palveluehdot täysin voimassa.

Nämä palveluehdot muodostavat koko osapuolten välisen lisenssisopimuksen ja korvaavat kaikki aiemmin tai samanaikaisesti tehdyt sopimuksen kohdetta koskevat kirjalliset tai suulliset sopimukset. Palveluehtojen oikeuksista luopuminen tulee voimaan vasta, kun se jätetään kirjallisena ja on vahvistettu 3Comin edustajan allekirjoituksella.

EA0815
Versio 23.9.2011